Председник Градске општине Вождовац, на основу чл. 55 Статута градске општине Вождовац ("Сл. лист града Београда" бр. 36/10 – пречишћен текст, 41/13 и 55/16) и чл. 16, 17 и 18 Одлуке о начину финансирања удружења из буџета Градске општине Вождовац („Сл. лист града Београда“ бр. 125/18), доноси

О Д Л У К У

1. БИРА СЕ ПРОГРАМ Удружења „Саобраћајни активизам“ из области унапређења саобраћајног васпитања и образовања деце предшколског и школског узраста на територији Градске општине Вождовац за 2019. годину «Мобилни едукативни саобраћајни полигон за децу» за финансирање из буџета Градске општине Вождовац за 2019. годину, а на основу спроведеног јавног конкурса I Број: 346-2/19 од 05.03.2019. године. објављеног на интернет сајту градске општине Вождовац.

2. ДОДЕЉУЈУ СЕ средства у висини од 2.500.000,00 динара Удружењу „Саобраћајни активизам“ за реализацију Програма из тачке 1 ове Одлуке.

 Средства су обезбеђена у Програму 7 «Организација саобраћаја и саобраћајна инфраструктура» на позицији 322 Финансијског плана градске општине Вождовац за 2019. годину.

3. Корисник средстава ће закључити уговор са градском општином Вождовац о финансирању програма којим ће бити регулисана међусобна права и обавезе.

**О б р а з л о ж е њ е**

 Oдлуком председника Градске општине Вождовац I Број 346-2/19 од 05.03.2019. године. расписан је јавни конкурс за финансирање програма удружења из унапређења саобраћајног васпитања и образовања деце предшколског и школског узраста на територији Градске општине Вождовац за 2019. годину, који је објављен на интернет сајту Градске општине Вождовац 08.03.2019. године. Oдлуком председника Градске општине Вождовац I Број: 346-1/19 од 05.03.2019. образована је Комисија за спровођење јавног конкурса која је, на седници одржаној 28.03.2019. године, констатовала да је на конкурс благовремено стигла једна пријава - Удружења „Саобраћајни активизам“. Комисија је, након извршеног прегледа и оцене поднетог предлога пројекта, сачинила ранг листу вредновања и рангирања, а како се подносилац пријаве одрекао права на приговор, Веће градске општине Вождовац је, на седници одржаној 10.4.2019. године, утврдило Коначну ранг листу и предлог одлуке о избору програма и доставило га председнику Градске општине Вождовац на одлучивање.

Имајући у виду наведено, председник Градске општине Вождовац је донео одлуку као у диспозитиву.

Oва Одлука се објављује на званичној интернет страници Општине и порталу е-управа.

Ова Одлука је коначна и биће објављења на сајту Градске општине Вождовац и порталу е-управа.

 Одлуку доставити: учеснику јавног конкурса, Одељењу за финансије, привреду, друштвене делатности и планирање и архиви градске општине Вождовац.

ПРЕДСЕДНИК ГРАДСКЕ ОПШТИНЕ ВОЖДОВАЦ

I Број: 346-3/19-2 од 10.4.2019. године

ПРЕДСЕДНИК,

 Александар Савић